Държавен вестник, бр. 17, 2000 г., стр. 20

С Т Р .  2 0
Д Ъ Р Ж А В Е Н   В Е С Т Н И К
Б Р О Й 17
(2) При полети, изпълнявани по ППП, ко-
мандирът на ВС спазва схемите за полети по
прибори, установени от държавата, където се
намира летището.
Чл. 71. (1) Придвижване в зоната за манев-
риране на летището е разрешено само в случай,
че собственикът или ползвателят на ВС е въз-
ложил изрично извършване на маневриране вър-
ху управляващия ВС.
(2) В случаите по ал. 1 управляващият ВС
трябва да е подготвен да изпълнява ролиране с
ВС; да има квалификационна отметка за радио-
телефонен оператор, ако се изисква радиовръзка,
и да е инструктиран от компетентно лице за
плана на летището и при необходимост за мар-
шрутите на движение, знаците, маркировката,
светлинната сигнализация, инструкциите от
РВД, фразеологията и правилата, а също така
да спазва експлоатационните стандарти за бе-
зопасно движение на ВС на летището.
Чл. 72. (1) По време на излитане и кацане
всички членове на екипажа са длъжни да са на
работните си места.
(2) При полет по маршрута всички членове
на екипажа трябва да са на работните си места
с изключение на случаите, когато е необходимо
да ги напуснат по задължения, свързани с екс-
плоатацията на ВС.
(3) Всички членове на екипажа използват
предпазни поясни колани.
Чл. 73. (1) Главният директор на ГВА въ-
вежда и организира изпълнението на програма
за периодичен контрол върху лицата, извърш-
ващи полети от общата авиация.
(2) Собственикът или ползвателят на ВС оси-
гурява неограничен достъп на инспектори от ГВА
до неговите ВС, до всички места, свързани с екс-
плоатацията на ВС, и до пълната информация,
касаеща ВС и изпълняваните от тях полети.
(3) Периодичните технически инспекции вър-
ху ВС се осъществяват от инспектори по възду-
хоплаването от ГВА на всеки 100 пролетени от
ВС часове, но не по-малко от веднъж годишно.
Чл. 74. Главният директор на ГВА издава
експлоатационни указания за общата авиация с
цел спазване на международни стандарти, въ-
веждане на български стандарти и безопасна
експлоатация на ВС.
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. “Аварийно-спасителни работи” са полети,
извършвани с цел търсене и спасяване на хора,
търпящи бедствие, като откриване на постра-
дали от въздуха и/или превоза им до безопасно
място, доставки на вода, храна и предмети, не-
обходими за оцеляване или превоз на спасите-
ли и тяхната екипировка.
2. “Авиохимически работи” (разпръскване
на вещества от въздуха) са всички полети за
разпръскване върху определена зона на течни
или твърди химикали, вещества или субстан-
ции от въздуха в помощ на селското и горското
стопанство, за борба с насекоми, специално
третиране на определени части от земната или
водната повърхност и др. Изключва се разпръс-
кването от въздуха на живи микроорганизми,
насекоми и техни ларви.
3. “Борба с горски пожари” са полети за наб-
людение и/или откриване на горски пожари,
доставяне на субстанции, необходими за пре-
дотвратяване и борба с пожари. Включва и
превоз на огнеборци, отговорни и упълномо-
щени лица до зоната на пожара.
4. “Борба с пожари” са полети на ВС, при
които то се използва за доставка на вода, хими-
кали и други гасящи вещества с цел потушаване
на пожар. Включва и превоз на огнеборци.
5. “Време на полета (пълно полетно време)”
е времето от момента на движение на ВС със
собствена или външна тяга до момента на спи-
ране след полета.
6. “Генерална декларация” е документ, съ-
държащ сведения за ВС, екипажа, пътниците и
товара, които се изискват в определени случаи
от органите за граничен контрол.
7. “Геофизични изследвания и картиране от
въздуха” са полети на ВС с цел получаване на
информация от въздуха за местоположението,
количеството или свойствата на природните
ресурси или такава информация за други обек-
ти и явления върху и под земната или водната
повърхност чрез специализирана апаратура,
носена на борда на ВС.
8. “Главна база” на авиационния оператор е
мястото, откъдето той организира провежда-
нето на полетите и където обикновено се нами-
рат неговите ВС и екипажи.
9. “Ден” е периодът, започващ половин час
след началото на сутрешния сумрак и завърш-
ващ половин час преди края на вечерния сум-
рак. Сумраците завършват вечер, когато цен-
търът на слънчевия диск се намира 6° под хори-
зонта, и започват сутрин, когато центърът на
слънчевия диск се намира 6° под хоризонта.
10. “Достоверни източници” са държавни
пълномощни органи; международни правител-
ствени, неправителствени и търговски органи-
зации, свързани с гражданското въздухоплава-
не; предварителни и окончателни доклади от
разследване на авиационни произшествия и
сериозни инциденти; резултати от изследвания
в областта на гражданското въздухоплаване,
проведени от компетентни лица (научни ин-
ститути, висши учебни заведения, академични
институции), доклади от авиационни операто-
ри, резултати от проверки на ГВА.
11. “Контрол върху диви животни” е изпол-
зване на ВС за наблюдение, хващане и пре-
местване на диви животни, вземане на проби
от или поставяне на телеметрични уреди вър-
ху диви животни.
12. “Мокър лизинг” е експлоатация на ВС под
условията на свидетелството за авиационен опе-
ратор или равностоен документ на наемодателя.